section_heading: Povijest
paragraph_text: Mek'ele je osnovan u 13. stoljeću, uz Antalo je bio najznačajniji centar Pokrajine Enderta. Značaj grada narastao je krajem 19. st. kad ga je etiopski car Ivan IV. odabrao za svoje sjedište. Talijani su zauzeli Mekele na početku Prvog talijansko-abesinskog rata pri kraju 1895. godine, nakon opsade poludovršene utvrde kod crkve Inda Jesus. Talijani su izgradili prvu telegrafsku liniju Asmara - Adis Abeba između 1902. – 1904. koja je prošla i kroz Mek'ele.